Ihe dọkịta gị kwesịrị ịma tupu o nye gị chloroquine Ọ bụrụ na ọ dị nnọọ mkpa na ị ga-aṅụrịrị ọgwụ chloroquine, gbaa mbọ mee ka dọkịta gị mara ihe ndị a tupu ọ sị gị ṅụọ maọbụ aṅụla: I nwere ọrịa obi, ọrịa akịrị (kidney) maọbụ ọrịa umeju I nwere ọrịa ntị maọbụ anya Ị na-enwe ihe ọdịdọ I nwere ọrịa afọ O nwere etu ọgwụ ụfọdụ si eme gị n'ahụ, ịma atụ, ọgwụ a na-akọ gị ọkọ Ị ṅụọla mmanya na-aba n'anya tupu ịbịa ụlọọgwụ Ị dị ime maọbụ ị na-enye nwa ọhụrụ ara (maka ụmụ nwaanyị).
